Държавен вестник, бр. 72, 2010 г., стр. 5

БРОЙ  72	
Д Ъ Р Ж А В Е Н  В Е С Т Н И К 	
СТР.  5  
2. В т. 14 буквата „s“ се заличава.
§ 7. В таблицата към чл. 9, ал. 1 се правят 
следните изменения:
1. В т. 9 думите „за изменение на иденти-
фикационни данни и/или“ се заличават.
2. В т. 11.1 цифрата „5“ се заменя с „2“.
3. В т. 11.2 числото „0,50“ се заменя с „0,20“.
4. Точка 13 се отменя.
Заключителна разпоредба
§ 8. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Росен Желязков
7360
ПОСТАНОВЛЕНИЕ № 191 
ОТ 7 СЕПТЕМВРИ 2010 Г.
за предоставяне на допълнителни средства 
по бюджета на Министерството на отбраната 
за 2010 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да 
предостави от централния бюджет за 2010 г. 
по бюджета на Министерството на отбраната 
средства в размер до 10 000 000 лв. 
(2) Средствата по ал. 1 да се изразходват за 
финансиране на следните дейности, свързани 
със завършването на строеж „Национален ар-
мейски комплекс – кино-конферентна зала и 
хотелски комплекс“:
а) в частта „кино-конферентна зала“ – за 
строително-монтажни работи, за упражняване 
на строителен надзор и за консултантски услуги;
б) в частта „хотелски комплекс“ – за изгот-
вяне на инвестиционни проекти за извършване 
на преустройство и промяна на предназначени-
ето на хотелския комплекс в административна 
сграда след представяне на изходни данни от 
Министерството на правосъдието, за строи-
телно-монтажни работи, за упражняване на 
строителен надзор и за консултантски услуги.
(3) При невъзможност средствата по ал. 1 
да се усвоят през 2010 г. остатъкът се предос-
тавя през 2011 г.
Чл. 2. Министърът на отбраната да пред-
приеме необходимите действия за възлагане 
на дейностите по чл. 1, ал. 2.
Чл. 3. Министърът на финансите да извърши 
произтичащите от чл. 1 промени по съответните 
бюджети за 2010 г. по реда на чл. 34, ал. 1 от 
Закона за устройството на държавния бюджет.
Заключителни разпоредби
§ 1. Постановлението се приема на осно-
вание чл. 28, ал. 1 от Закона за устройството 
на държавния бюджет. 
§ 2. Изпълнението на постановлението се 
възлага на министъра на финансите и на ми-
нистъра на отбраната.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Росен Желязков
7361
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗДРАВЕОПАЗВАНЕТО
Наредба за изменение и допълнение на Наредба 
№ 34 от 2006 г. за придобиване на специалност 
в системата на здравеопазването (обн., ДВ, 
бр. 7 от 2007 г.; изм., бр. 89 от 2007 г., бр. 55 
от 2008 г. и бр. 12 от 2010 г.)
§ 1. В чл. 2 ал. 2 и 3 се изменят така:
„(2) По реда на ал. 1 се придобива и про-
фесионална квалификация за извършване на 
високоспециализирани дейности в определена 
област на здравеопазването, без признаване на 
специалност съгласно приложение № 1а.
(3) Номенклатурата на високоспециализира-
ните дейности по ал. 2 се актуализира веднъж 
годишно.“
§ 2. В чл. 5 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Висшите училища съвместно със съслов-
ните организации на лекарите и на лекарите 
по дентална медицина организират, регистри-
рат, провеждат и контролират обучението за 
придобиване на професионална квалификация 
по чл. 2, ал. 2.“
§ 3. В чл. 6, ал. 4, т. 4 думите „регистъра 
на специализантите“ се заменят с „регистъра 
на придобилите специалност“.
§ 4. Създава се нов чл. 8:
„Чл. 8. (1) Обучението за придобиване на 
професионална квалификация за извършване 
на високоспециализирана дейност се извършва 
в лечебни заведения, получили положителна 
акредитационна оценка за обучение по съот-
ветната специалност, в чиято област попада 
високоспециализираната дейност, определени 
със заповед на министъра на здравеопазването.
(2) Лечебните заведения по ал. 1 трябва да 
осигуряват условия за обучение и да разполагат с 
необходимата апаратура и специалист, придобил 
професионална квалификация по съответната 
високоспециализирана дейност.“